Praha
(ČŽ/K/SN). W přitomnosći wuznawa so dobrych 22 procentow dorosćenych čěskich wobydlerjow k Lěwicy, wjace hač 33 procentow k prawicy a něhdźe 20 procentow k centrumej. Dolěwa chileja hłownje wolerjo KSČM, ČSSD kaž tež SPD, mjeztym zo wusměrjeja so doprawa předewšěm wolerjo ODS a TOP 09. W mjeńšej měrje su wolerjo Piratow a STAN doprawa orientowani. To wuchadźa z woprašowanja něhdźe tysac respondentow, kiž je agentura CVVM w septembru přewjedła. „Skerje z prawicu hač z lěwicu sympatizuja wolerjo ANO“. W padźe KDS-ČSL so wujewja, zo ma runje telko „lěwicarjow“ kaž „prawicarjow“, zo pak so přewažna wjetšina jeje přiwisnikow hewak dosrjedźa orientuje. Podźěl ludźi z lěwym nastajenjow z jeje starobu přiběra. Mjez ludźimi staršich hač 60 lět wučinja jich podźěl dwě třećinje. Porno tomu je to mjez woprašanymi hač do 45 lět jeničce dźesaćina. Zdźěłanosć po zdaću howi prawicy. Tak z wyšej zdźěłanosću podźěl ludźi z prawicowym zmyslenjom hladajcy rosće. Statistikarjo VCCM nic naposledk konstatuja, zo tež žiwjenski standard swoju rólu hraje.
hrv_Latn szl_Latn